cyanic-selkie/wikianc huggingface dataset:
Համաշխարհային քաղաքացիություն
«Համաշխարհային քաղաքացիություն» կամ «Աշխարհաքաղաքացի» եզրույթ, լայն իմաստով մատնանշում է այն անձին, որը «համաշխարհային հանրությանը» իր պատկանելությունն ավելի վեր է դասում, քան որևէ ազգի կամ տարածքի պատկանելու փաստը։ Իմաստն անձի պատկանելության՝ աշխարհագրական կամ քաղաքական սահմաններից դուրս գալն է և այն գաղափարի արծարծումը, որ համաշխարհային մարդկային հանրությունը փոխկախված է և ամբողջական․ մարդկությունը, ըստ էության, միասնական է։ Այս եզրույթը օգտագործվում է կրթական և քաղաքական փիլիսոփայության ոլորտում, ինչպես նաև լայնորեն կիրառվում է հանրային շարժումներում, օրինակ՝ «Աշխարհի քաղաքացի»։
Սահմանում
«Քաղաքացի» եզրույթը օգտագործվում է՝ նշելու ինչ-որ մեկի պատկանելությունը որևէ քաղաքի կամ երկրի և նրա իրավունքը՝ աշխատելու, ապրելու և մասնակցելու որոշակի աշխարհագրական շրջանի քաղաքական կյանքին։ «Համաշխարհային» եզրույթի հետ մեկտեղ այն, որպես կանոն, մատնանշում է այն անձին, որը «համաշխարհային հանրությանը» իր պատկանելությունը վեր է դասում այս կամ այն ազգությանը կամ տեղանքին իր քաղաքացիական պատկանելությունից։ Անձի պատկանելությունը դուրս է գալիս աշխարհագրական կամ քաղաքական սահմաններից, և պարտականություններն ու իրավունքները առաջանում են կամ կարող են ձեռք բերվել՝ կապված ավելի լայն դասին` «մարդկության» դասին  պատկանելության հետ։ Դա չի նշանակում, որ այդպիսի անձը ժխտում է կամ հրաժարվում իր քաղաքացիությունից կամ տեղային ազգային պատկանելությունից․ այդպիսի ազգային պատկանելությունը «երկրորդ տեղում» է գտնվում համաշխարհային հանրությանը նրա պատկանելության հետ համեմատած ։ Ավելի լայն իմաստով այս միտքը հարցեր է առաջացնում համաշխարհային հանրության՝ գլոբալացման դարաշրջանին վերաբերելու հետ կապված ։ Ընդհանուր կիրառմամբ այս եզրույթը կարող է ունենալ գրեթե նույն նշանակությունը, ինչ «աշխարհի քաղաքացի» կամ «կոսմոպոլիտիզմ» եզրույթները, թեպետ այն ունի նաև լրացուցիչ, տարբեր համատեքստերում արտահայտվող մասնագիտական նշանակություն։
Կրթություն
Կրթության ոլորտում այս եզրույթը հաճախ օգտագործվում է աշխարհայացքի կամ մի շարք արժեքների նկարագրության համար, որոնց վրա հիմնվում է կրթությունը։ «Համաշխարհային հանրություն» եզրույթը երբեմն օգտագործվում է՝ նշելու ուսուցման այն նպատակները, որոնք դրվում են՝ ուսանողներին համաշխարհային քաղաքացիականությանը պատրաստելու համար։ Կրթության համակարգում «կրթություն՝ համաշխարհային քաղաքացիության ոգով» հայեցակարգը սկսում է առաջ բերել այնպիսի շարժումներ, ինչպիսիք են բազմամշակութային կրթությունը, խաղաղության ոգով կրթությունը, մարդու իրավունքներին, կայուն զարգացմանն ուղղված կրթությունը և միջազգային կրթությունը ։ Բացի այդ, համաշխարհային քաղաքացիության ոգով կրթությունը արագորեն սկսում է միավորել վերոհիշյալ շարժումների հասկացությունները։ Համաշխարհային քաղաքացիության հայեցակարգը կապված էր մարդասիրությանն աջակցելու համար շնորհվող մրցանակների հետ ։ Դասախոսները պատասխանատվություն են կրում՝ որպես սոցիալական փոփոխությունների գործակալներ ։ Լիդսի համալսարանի Քաղաքացիության և մարդու իրավունքների կրթության կենտրոնի տնօրեն Օդրի Օսլերը պնդում է, որ «փոխկապակցված աշխարհում համատեղ կյանքի համար կրթությունը ոչ թե լրացուցիչ տարր է, այլ անհրաժեշտ հիմք» ։ «Համընդհանուր կրթություն» ամսագիրը ՅՈՒՆԵՍԿՕի և ՄԱԿի ՓԳՀ-ի աջակցությամբ հրատարակվող թվային հրատարակություն է, որը հիմնված է մարդու իրավունքների հռչակագրի համընդհանուր արժեքների վրա և կոչված է նպաստելու Հազարամյակի զարգացման նպատակներին՝ համաշխարհային քաղաքացիության ոգով կրթության սկզբունքներին համապատասխան ։ «Կայուն զարգացում Ռիո + 20-ում աղքատության վերացման նպատակով» խմբում առավելագույն ձայներ է հավաքել պրոֆեսորադասախոսական կազմի առաջ քաշած նախաձեռնությունը ։ Հաշվի առնելով, որ համաշխարհային քաղաքացիության ոգով կրթությունն աստիճանաբար ավելի շատ ուշադրություն է գրավում, գիտնականները ուսումնասիրում են այդ ոլորտը և մշակում հայեցակարգեր։ Ստորև բերված են առավել տարածված տեսակետները․
Փիլիսոփայություն
Համաշխարհային քաղաքացիությունը որոշ ենթատեքստերում կարող է վերաբերել էթիկային կամ քաղաքական փիլիսոփայությանը, որի շրջանակներում առաջարկվում է, որ ժամանակակից աշխարհի հիմնական սոցիալական, քաղաքական, տնտեսական և բնապահպանական հայացքները պետք է քննարկվեն համաշխարհային պրիզմայի միջով՝ քաղաքացիների, քաղաքացիական հանրության կազմակերպությունների, ազգային պետությունների կողմից։ Այն համապատասխանում է լայն աշխարհայացքին, որը ներառում է մշակույթի, շրջակա միջավայրի հիմնահարցեր և ընդունում բոլոր ոլորտների հիմնավոր փոխկապակցվածությունը։ Քաղաքական և աշխարհագրական սահմանները ոչ արդիական են դառնում, իսկ արդիական խնդիրների լուծումը դիտարկվում է ազգային հետաքրքրությունների նեղ շրջանակներից դուրս։ Այս փիլիսոփայության կողմնակիցները օրինակ են բերում Դիոգենես Սինոպացուն և նրա հայտարարությունը՝ «Ես աշխարհի քաղաքացի եմ (κοσμοπολίτης, կոսմոպոլիտ)», որով նա պատասխանում էր այն հարցին, թե որտեղից է ինքը սերում ։ Սանսկրիտերեն Vasudhaiva Kutumbakam եզրույթը նշանակում է «աշխարհը մի ընտանիք է»։ Այս արտահայտության ամենավաղ հղումը կարելի է գտնել Հիտոպադեշի առականիում։ Մահայի ուպանիշադի VI.71-73 տողերում նկարագրվում է, թե ինչպես կարելի է ձեռք բերել Բրահման (այն ամենաբարձր, համընդհանուր ոգին, որը հանդիսանում է արտասովոր աշխարհի աղբյուրը և օգնությունը)։ Շարադրանքում ընդգծվում է ոչ միայն աշխարհի հասարակությունների միջև խաղաղությունն ու ներդաշնակությունը, այլև այն ճշմարտությանը, որ այսպես, թե այնպես ամբողջ աշխարհը պետք է համատեղ ապրի՝ որպես ընտանիք ։
Ծանոթագրություններ
Կատեգորիա:Քաղաքացիություն Կատեգորիա:Քաղաքական փիլիսոփայություն Կատեգորիա:Գլոբալացում Կատեգորիա:Հասարակություն Կատեգորիա:Մշակութային գլոբալացում Կատեգորիա:Հասարակագիտություն Կատեգորիա:Մոլորակային քաղաքացիագիտություն
Դաղեն
Դաղեն, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կառավարման աշխատանքների ավտոմատացում
Կառավարման աշխատանքների ավտոմատացում , մաթեմատիկական մեթոդների, ավտոմատ սարքավորումների, հաշվողական տեխնիկայի կիրառումը՝ տնտեսության զանազան օղակների կառավարման խնդիրներ լուծելիս։ Կառավարման աշխատանքների ավտոմատացման գիտական հիմքը տնտեսական կիբեռնետիկան է, որն ուսումնասիրում է տնտեսության կառավարման ուրույն առանձնահատկությունները, կառավարման օպտիմալ համակարգեր սինթեզելու մեթոդները և մշակում տնտեսական խնդիրների լուծման համար մաթեմատիկական մեթոդների կիրառման հարցերը։ Կառավարման աշխատանքների ավտոմատացման կարևորագույն խնդիրն է՝ մարդու և կիբեռնետիկական մեքենաների փոխգործողության (տես «Մարդ-մեքենա») սկզբունքային մեթոդաբանական և կոնկրետ հարցերի լուծումը՝ տնտեսության ավտոմատացված կառավարման միասնական համակարգի և նրա յուրաքանչյուր տասնին օղակի շրջանակներում։ Կարելի է առանձնացնել Կառավարման աշխատանքների ավտոմատացման երեք հիմնական մակարդակ, կառավարման ավտոքատացված պետական համակարգ, որ հիմնվում հաշվողական կենտրոնների պետական ցանցի վրա, կառավարման ավտոմատացված յուղային համակարգեր՝ արդյունաբեության առանձին ճյուղերի սպասարկման համար և ձեռնարկությունների կառավարման ավտոմատացված համակարգեր՝ տնտեսական ինֆորմացիայի վերամշակման պրոցեսների ավտոմատացման և կառավարման ու պլանավորման խնդիրների լուծման համար։ Կառավարման աշխատանքների ավտոմատացման հիմնական տեխնիկական միջոցներն են՝ էլեկտրոնային հաշվողական և էլեկտրոնային կառավարող մեքենաները։ Թվանշանային հաշվողական մեքենաները (ԹՀՄ), որ առավել տարածված են Կառավարման աշխատանքների ավտոմատացման մեջ, օգտագործվում են ավտոմատիկայի մյուս միջոցների հետ զուգակցված։ Թվանշանային հաշվողական մեքենաները (ԹՀՄ) կիրառվում է տվյալների վերամշակման կենտրոնացված համակարգերի կազմակերպման, պլանավորման, հաշվառման, վիճակագրության, աշխատավարձի հաշվարկման համար, դետալների մշակման օպտիմալ տեխնոլոգիայի հաշվարկման, պահեստներում հումքի, կիսաֆաբրիկատների և այլնի օպերատիվ հաշվառման ու համապատասխան հաշվետվությունների կազմման, սարքավորումների ծանրաբեռնման օպտիմալ պլանների հաշվարկի, արտադրական և տրանսպորտային գրաֆիկների կազմման համար են։ Թվանշանային հաշվողական մեքենաները լայնորեն օգտագործվում է բոլոր տեսակի Կառավարման աշխատանքների ավտոմատացման մեջ արտասահմանյան մի շարք երկրներում, առանձնապես ԱՄՆ-ում, ուր թողարկվող ԹՀՄ-ների 90%-ը օգտագործվում է տնտեսական հաշվարկների և արտադրության կառավարման համար։ Փորձը ցույց է տալիս, որ ԹՀՄ-ի ներդրման վրա կատարված ծախսերը փոխհատուցվում են 1, 5—2 տարում։ (Տես նաև Արտադրության ավտոմատացում)։ Անալոգային հաշվողական մեքենաները (ԱՀՄ) սովորաբար նեղ մասնագիտացված են և ծառայում են գլխավորապես տեխնոլոգիական պրոցեսների օպտիմալ կարգավորման համար։ Սակայն անընդհատ իմպուլսներն ընդհատի փոխակերպող սարքավորումների օգտագործումը հնարավորություն է ընձեռում դրանք կիրառել Էլեկտրոնային կառավարող մեքենաների հետ համատեղ և պրոցեսը կարգավորել ոչ միայն օպտիմալ տեխնոլոգիական, այլև օպտիմալ տնտեսական ռեժիմներում։ Կառավարման աշխատանքների ավտոմատացման տեխնիկական միջոցները ընդգրկում են նաև տասնյակ այլ մասնագիտացված սարքավորումներ, որոնք կարելի է բաժանել մի քանի հիմնական խմբերի (տես նաև Կազմակերպչա՛կան տեխնիկա).
Կատեգորիա:Ավտոմատացում Կատեգորիա:Հեռուստաչափություն
Տրպատունիք
Տրպատունիք, գավառ Մեծ Հայքի Վասպուրական նահանգի կազմում ։ Տեղադրությունը ենթադրական է․ Սուրեն Երեմյանը զետեղում է Արևելյան Տիգրիսի (Ջերմ) Շահբուր վտակի հովտում։ Տրպատունիքը եղել է համանուն նախարարության ժառանգական տիրույթը։
Ըստ Զորանամակի, Տրպատունիք նախարարությունը հայկական բանակին տվել է 100 հեծյալ մարտիկ։
Եղիշե պատմիչը վկայում է, որ Տրպատունիքի զորաջոկատը մասնակցել է Վարդանանց պատերազմին՝ ընդդեմ պարսկական նվաճողների։ VI դ․ Տրպատունիքի տերերից Սեբեոսը հիշատակում է Թեոդորոսին և Սարգսին։ Հետագա աղբյուր ներում Տրպատունիքի մասին տեղեկություններ չեն հանդիպում։
Արտաքին հղումներ
Կատեգորիա:Վասպուրականի գավառներ
Նավզիկե
Բնութագիր
« Նավզիկե » պոեմը Եղիշե Չարենցը գրում է իր կյանքի դժվարին ժամանակներում և կոչել է իր «ամենաչքնաղ երկը»։ Պոեմը բնույթով քնարական է։ Հեղինակը պոեմը նվիրել է իր երկու կանանց՝ Արփենիկին և Իզաբելային։ Պոեմում ներկայացված է գունավոր, անհասանելի, առեղծվածային, մերթ աղջկա նման, մերթ եգիպտուհու, մերթ կնոջ և մերթ արվեստի գլուխգործոց կանանց նկարագիրը։ «Նավզիկե»-ում Չարենցը իր երազանքները նկարագրող բոլոր կանանց կերպարները ամբողջացրել է մի կնոջ մեջ ։ Պոեմում ներկայացվում է բեկբեկվող սիրո և մարդկայնության աննինջ կարոտների խորությունը ։
Սիրո իդեալի փնտրտուք
Սա մի խոստովանություն է, որը ամենաբնութագրական գծերով նկարագրում է կնոջ ու սիրո իդեալի որոնման պատմությունը։ Այս որոնումների ճանապարհը Չարենցի մոտ ընթացել է բարդ ու հակասական, սխալներով, գտնումներով և կորուստներով։ Այս ամենին զուգահեռ նրա սիրո երգը մե՛կ բեկբեկուն թրթռացել է, մե՛կ զրնգացել հստակ, մեկ էլ տխուր ղողանջել։ Հեղինակի մոտ առաջացած բազմաթիվ ապրումներ՝ կարոտ, հիասթափություն ու վայելքի տարբեր ելևէջներ, պայմանավորված են եղել նրա խառնվածքով, ապրած կյանքով, ընթերցած գրքերով և այդ գրքրերից ստացած ազդեցություններով։ Չարենցը բռնում է անվերջ որոնումների ուղին։ Այդ որոնումները նրա մոտ սկսվում են անորոշ, թախծոտ ու տարտամ երազանքից։ Իր սիրո իդեալի փնտրտուքի ճանապարհը ձգվում է «Երեք երգ տխրադալուկ աղջկան»-ից մինչև «Նավզիկե» ։ Չարենցի, ինչպես նաև յուրաքանչյուր տղամարդու երազանքն է իր Նավզիկեն, ում կարոտում է ու չի հասնում երբեք։ Չարենցը ներկայացնում էր ամբողջ կյանքում իր որոնած և այդպես էլ չգտած Նավզիկեի մասին ․
Անվան մեկնաբանություն
Նավզիկեն փեակների արքա Ալքինոոսի դուստրն էր։ Իթակե նավարկելու ժամանակ նավաբեկության պատճառով ալիքները Ոդիսևսին նետում են փեակների կղզի։ Նավզիկեն գտնում է կիսամեռ Ոդիսևսին, այնուհետև նրան ներկայացնում հորը։ Երբ պարզվում է Ոդիսևսի ով լինելը, արքան օգնություն է տալիս Ոդիսևսին և նա շարունակում է նավարկել դեպի հայրենիք։ Ահա 1930-ական թվկաններին մղձավանջի մեջ գտնվող Չարենցն իր Նավզիկեին էր որոնում։ Ժամանակի քաղաքական փոթորիկները խորտակել էին Չարենցի նավը։ Նա ևս մահվան օրհասական տագնապների մեջ էր, բայց նրա Նավզիկեն այդպես էլ չհայտնվեց՝ ի տարբերություն Ոդիսևսի։ Նա մահացավ բանտում՝ իր երազանքների հանգրվանին չհասած ։
Ծանոթագրություններ
Կատեգորիա:Եղիշե Չարենցի ստեղծագործություններ Կատեգորիա:Վիքիպեդիա:ԵՊՀ ԻՄ հոդվածներ 2023
ՀՀ դրամաշրջանառություն
Հայաստանի ազգային դրամանիշը՝ դրամը, շրջանառության մեջ է դրվել 1993 թվականի նոյեմբերի 22-ին՝ ՀՀ ԿԲ 10, 25, 50, 100, 200 և 500-դրամանոց բանկային տոմսերի ձևով։ Փոխանակումը կատարվել է 1 դրամ = 200 ռուբլի հարաբերությամբ։ Մինչև 1994 թվականի մարտի 17-ը ժամանակավոր շրջանառության մեջ են թողնվել նաև խորհրդային 1961-1992 թվականների նմուշների 1-ից մինչև 500 ռուբլի անվանական արժեքներով թղթադրամները։ 1994 թվականի փետրվարի 21-ին շրջանառության մեջ են դրվել առաջին շարքի ալյումինե մետաղադրամները՝ 10, 20, 50 լումա և 1, 3, 5, 10 դրամ անվանական արժեքներով, 1994 թվականի հոկտեմբերի 24-ին՝ 1994 թվականի նմուշի 1000 դրամ, իսկ 1995 թվականի սեպտեմբերի 6-ին՝ 1995 թվականի նմուշի 5000 դրամ անվանական արժեքներով թղթադրամները։ 1998 թվականից սկսած՝ թողարկվել են 50, 100, 500, 1000, 5000, 10.000 և 20.000 դրամ անվանական արժեքներով երկրորդ շարքի թղթադրամները։
2001 թվականի հունիսի 4-ին շրջանառության մեջ է դրվել 50.000 դրամ անվանական արժեքով հոբելյանական թղթադրամը՝ նվիրված Հայաստանում քրիստոնեությունը պետական կրոն հռչակելու 1700-ամյակին։ 2004-2005 թվականներին շրջանառությունից հանվել են 1993-1995 թվականների նմուշի և 1998 թվականի նմուշի 50 ու 100 դրամ անվանական արժեքներով թղթադրամները։ 2003-2004 թվականներին շրջանառության մեջ են դրվել երկրորդ շարքի մետաղադրամները՝ 10, 20, 50, 100, 200 և 500 դրամ անվանական արժեքներով, 2009 թվականի օգոստոսի 24-ից՝ 100.000 դրամ անվանական արժեքով հիշատակային թղթադրամը, որի վրա պատկերված է Եդեսիայի՝ ազգությամբ հայ առաջին թագավոր Աբգար Ե-ն, որն առաջինն է ընդունել քրիստոնեություն (Հայ առաքելական եկեղեցին նրան դասել է իր սրբերի կարգը)։ ՀՀ ԿԲ-ն թողարկել է նաև մի քանի տասնյակ հուշադրամներ՝ ոսկուց, արծաթից և պղինձ-նիկելի համաձուլվածքից։
Կատեգորիա:Դրամական միավորներ
Թադեուշ Կոնվիցկի
Թադեուշ Կոնվիցկի (Tadeusz Konwicki, ), լեհ արձակագիր, լրագրող, կինոռեժիսոր, սցենարիստ։
Կենսագրություն
1938 թվականից Վիլնյուսում սովորել է միջնակաևգ դպրոցում, սակայն հասունության վկայականը ստացել է 1944 թվականի գաղտնի պայմաններում հերմանական օկուպացիայի ժամանակ։ 1944 թվականին եղել է լեհական դիմադրության շարժման անդամ։ Տեղափոխվել է Գլիվիցե, այնուհետև սկսել է լեհագիտություն սովորել Կրակովի Յագելոնյան համալսարանում։
1946 թվականից որպես սրբագրիչ և տեխնիկական խմբագիր աշխատել է «Վերածնունդ» («Odrodzenie») ամսագրում, միաժամանակ սկսում է հոդվածներ գրել այդ ամսագրի համար։ 1947 թվականին խմբագրության հետ մեկնել է Վարշավա։ 1949 թվականին ամուսնանում է նկարչուհի Դաունտի հետ (1930-1999), որը նկարիչ Յան Լենիցայի քույրն էր։
1950-ական թվականներից սկսած՝ սկսում է գրել է վեպեր, որոնք հարում էին սոցռեալիզմին։ 1952 թվականին անդամակցում է Լեհաստանի միացյալ աշխատավորների կուսակցությանը։ Ուրախությամբ է ընդունում Խրուշչովյան ձնհալը և ստեղծագործական ազատությանը։
Կինոմատոգրաֆիայի ոլորտի աշխատակիցների շրջանում ունենալով մոտ կապեր՝ նա սկսում է սցենարներ գրել կինոյի համար։ Նույնիսկ սկսում է նկարահանել սեփական ֆիլմերը։ Նրա «Ամռան վերջին օրը» ֆիլմը նկարահանվել է նվազագույն միջոցներով։ Ֆիլմում նկարահանվել է ընդամենը երկու դերասան։
Նա հիասթափվում է ստեղծագործական ազատության մասին հույսերից, լքում է Լեհաստանի միացյալ աշխատավորների կուսակցությունը՝ բողոքելով կուսակցությունից Լեշեկ Կոլոկովսկիի հեռացման դեմ։
1976 թվականից իր ստեղծագործություններն սկսել է հրատարակել ընդհատակում կամ արտասահմանում։
Ծանոթագրություններ
Կատեգորիա:Լեհ արձակագիրներ Կատեգորիա:Լեհ ռեժիսորներ Կատեգորիա:Կրակովի համալսարանի շրջանավարտներ Կատեգորիա:Լեհ սցենարիստներ Կատեգորիա:Լեհ լրագրողներ Կատեգորիա:Լեհ կինոռեժիսորներ
Պանդորա (նկար, Ուոթերհաուս)
Առասպել
Պանդորայի մասին լեգենդը նկարագրված է հին հունական բանաստեղծ Հեսիոդոսի «Աշխատանք և օրեր» աշխատության մեջ («Պատմություն Պրոմեթևսի և Պանդորայի մասին»), ինչպես նաև նրա «Թեոգոնիայում»։ Առասպելում Պանդորան պատկերված է որպես երկրի առաջին կին, որին Զևսի հրամանով հողից բոլոր աստվածների օգնությամբ ստեղծել են Հեփեստոսը և Աթենասը՝ ի պատասխան երկնային կրակի կորստի, որն աստվածներից գողացել էր Պրոմեթևսը և տվել մարդկանց։ Դիցաբանական զրույցում Պանդորան արկածախնդիր հետաքրքրասիրությամբ բացում է Զևսի նվիրած կարասը (որը հետագայում սխալմամբ անվանել են արկղ) և որից դուրս են թռել դժբախտությունը և խեղճությունը, ինչն էլ պատճառ է հանդիսանում մարդկային անկումը աստվածային բարիքներից և դիրքից ։ Սրանով ավարտվել է մարդկության անմեղության և երջանկության Ոսկե դարը, և եկել են ժամանակներ, որտեղ ի հայտ են եկել ծերությունը, հիվանդությունները, մոլությունները, չարիքները ։
Կտավի նկարագրություն
Նկարում պատկերված է Պանդորայի պատմությունը, որը բացում է իր արկղը։ Հետևի պլանի ծառերն օգնել են ստեղծելու յուրահատուկ միջավայր, որտեղ այդ երիտասարդ կինն զգուշորեն բացում է գեղեցիկ պատրաստված արկղը։ Նրա հետևում գտնվում է փոքրիկ լճակ, որտեղից ջուր է հոսում դեպի նրա մակարդակ՝ ընդգծելով հանգիստ իրադրությունը՝ առանց շեղող հանգամանքների։ Նկարիչը ցանկացել է, որ դիտողի հայացքը չշեղվի նկարի գլխավոր առարկայից։ Կնոջ գունատ մաշկը, ինչպես Ուոթերհաուսի մուսաների մեծամասնությանը, ընդգծում է նրա մաքրությունը և խոցելիությունը ։ Կտավում նկարիչն ավելի մեծ ուշադրություն դարձրել է Պանդորային, ոչ թե արկղին, ինչպես այս առասպելի գեղարվեստական բազմաթիվ վերարտադրություններում է ։
Ստարի Օրեբաշ
Ստարի Օրեբաշ (Старый Орьебаш, Иҫке Уръябаш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 342 մարդ։
Էդվին Բուտ
Էդվին Թոմաս Բուտ (Edwin Thomas Booth, ), 19-րդ դարի ամերիկացի դերասան, որը շրջագայել է ԱՄՆ-ում և եվրոպական մայրաքաղաքներում` ներկայացնելով շեքսպիրյան խաղացանկ։
Ստարի Օրեբաշ
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Էդվին Բուտ
Ներկայումս, սակայն, նրան հաճախ հիշատակում են որպես Աբրահամ Լինքոլնին սպանած Ջոն Ուիլքս Բութի եղբորը։
Կյանքի վաղ տարիներ
Էդվին Բուտը ծնվել է Մերիլենդ նահանգի Բել Էյր բնակավայրի մոտ, Բուտերի անգլո-ամերիկյան թատերական ընտանիքում։ Նա մեկ այլ հայտնի դերասանի` Ջունիուս Բուտի ապօրինի որդին է, որին հայրն Էդվին է անվանակոչել Էդվին Ֆորեսթի պատվին, իսկ Թոմաս անունը նա ստացել է ի պատիվ Թոմաս Ֆլիննի. երկուսն էլ Ջունիուսի գործընկերներն էին։ Էդվին Թոմաս Բուտը ԱՄՆ նախագահ Լինքոլնին սպանող Ջոն Ուիլքս Բուտի ավագ եղբայրն է։
Նորա Թիթոնն իր «Իմ մտքերը դաժան են» գրքում մանրամասն ներկայացնում է, թե ինչպես են Բուտի երեք որդիների` Ջունիուս Բրուտուս կրտսերի (որը երբեք չի հասել կրտսեր եղբայրների փառքին), Էդվինի և Ջոն Ուիլքսի արտաամուսնական ծագման ամոթն ու նրանց սեփական նկրտումները նրանց մրցակցության մղել և հանգեցրել նրան, որ Ամերիկայի քաղաքացիական պատերազմի ժամանակ Էդվինը դարձել է Միության կողմնակից, իսկ Ջոն Ուիլքսն սպանել է Լինքոլնին ։
Կարիերա
Դերասանական կարիերայի սկզբում Էդվինը սովորաբար ելույթ է ունեցել հոր հետ։ Առաջին անգամ խաղացել է 1849 թվականին, Մասաչուսեթս նահանգի Բոստոն քաղաքում` «Ռիչարդ Երրորդ» ներկայացման մեջ խաղալով Տրեսսելի դերը։
1852 թվականին հոր մահից հետո Բուտը մեկնել է համաշխարհային շրջագայության` լինելով Ավստրալիայում և Հավայան կղզիներում, և ի վերջո ճանաչում է ձեռք բերել 1856 թվականին, Սակրամենտոյում, Կալիֆորնիայում։
1864 թվականին, Լինքոլնի սպանությունից կարճ ժամանակ առաջ Էդվինը խաղում էր «Հուլիոս Կեսար» ներկայացման մեջ երկու եղբայրների` Ջոնի և Ջունիուս կրտսերի հետ։ Ջոնը խաղում էր Մարկոս Անտոնիոսի դերը, Էդվինը` Մարկոս Բրուտոսի, իսկ Ջունիուսը` Կասիոսի դերը։ Սա երեք եղբայրների համատեղ խաղի բենեֆիսն էր և միակ միասին ելույթը։ Հավաքված միջոցներն ուղղվել են Շեքսպիրի արձանի տեղադրմանը, որն այժմ էլ կանգնած է Նյու Յորքի Կենտրոնական պարկում։ Անմիջապես դրանից հետո Էդվին Բուտն սկսել է նույն բեմում հանդես գալ Համլետի դերում` սկիզբ դնելով «Համլետի հարյուր գիշերներին»։ Դա ռեկորդ էր մինչև 1922 թվականը, երբ Ջոն Բերիմորը Համլետի դերում խաղացել է 101-րդ անգամ։
1863-1867 թվականներին Բուտը ղեկավարում էր Նյու Յորքի Վինտեր Գարդեն թատրոնը` հիմնականում բեմադրելով Շեքսպիրի ողբերգությունները։ 1865 թվականին նա գնել է Ֆիլադելֆիայի Ուոլնուտ սթրիթ թատրոնը։
Նախագահ Լինքոլնի` Ջոն Բուտի սպանությունից հետո 1865 թվականի ապրիլին հասարակակական կարծիքը դեմ էր տրամադրված Բուտերի ընտանիքին, ինչն էդվինին ստիպել է լքել բեմը երկար ամիսներով։ Էդվինը, կապված չլինելով Ջոնի հետ, հեռացել է նրանից` արգելելով նրա անունը տալ իր տանը ։ Նա բեմ է վերադարձել Վինտեր Գարդեն թատրոնում 1866 թվականի հունվարին` գլխավոր դերը խաղալով «Համլետ» ողբերգության մեջ, որն, ի վերջո, դարձել է նրա ամենահայտնի դերը։
Բուտի թատրոն
1867 թվականին Վինտեր Գարդեն թատրոնի շենքը վնասվել է հրդեհից, ինչի արդյունքում ստիպված են եղել քանդել այն։ Արդյունքում Բուտը կառուցել է իր սեփական թատրոնը` մանրամասնորեն նախագծելով շենքը, որն ստացել է «Մանհեթենում Բուտի թատրոն» անունը։ Թատրոնը բացվել է 1869 թվականի փետրվարի 3-ին, «Ռոմեո և Ջուլիետ» ներկայացմամբ, որտեղ Բուտը խաղում էր Ռոմեոյի և Մերի Մաքվիքերը` Ջուլիետի դերը։ Այնուհետև հաջորդող տարիներին բեմադրվել են մանրամասն մշակված ներկայացումներ, սակայն թատրոնն այդպես էլ չի վերականգնվել։ 1873 թվականի բորսային սնանկությունը 1874 թվականին հանգեցրել է թատրոնի սնանկությանը։ Սնանկությունից հետո Բուտն ուղևորվել է համաշխարհային երկրորդ շրջագայությանը և վերականգնել է կորցրած դիրքերը։
Հետագա տարիներ
Բուտը 1860-1863 թվականներին ամուսնացած է եղել Մերի Դևլինի հետ։ 1863 թվականին Մերի Դևլինը մահացել է։ Նրանց միակ դուստրը, Էդվինան, ծնվել է 1861 թվականի դեկտեմբերի 9-ին, Լոնդոնում։ Ավելի ուշ, 1869 թվականին, Բուտը նորից է ամուսնացել, այս անգամ` իր գործընկերուհի Մերի Մաքվիքերի հետ։ Երկրորդ անգամ կնակորույս է դարձել 1881 թվականին։
1869 թվականին Էդվինը ստացել է իր եղբոր` Ջոնի, մասունքները նախագահ Էնդրյու Ջոնսոնին երկու անգամ դիմելուց հետո։ Ջոնսոնն ի վերջո, թույլատրել է վերցնել մասունքները, և Էդվինը վերահուղարկավորել է դրանք իրենց ընտանեկան գերեզմանատանը Գրին Մաունթում, Բալթիմորում։
1888 թվականին Բուտը Նյու Յորքում հիմնադրել է Դերասանի ակումբ (The Players  կամ Players Club)` դերասանների և արվեստի մարդկանց համար և ակումբին նվիրել է Մանհեթենի Գրամերսի պարկում գտնվող իր տունը։ Բուտի սենյակն ակումբում անփոփոխ է պահպանվել նրա մահից հետո։ Վերջին անգամ Էդվինը բեմին է հայտնվել Համլետի դերում, Բրուքլինի երաժշտական ակադեմիայում։ Մահացել է 1893 թվականին, Դերասանի ակումբում և թաղվել է իր առաջին կնոջ կողքին, Մաունթ Օբերն գերեզմանատանը, Մասաչուսեթսի Քեմբրիջ քաղաքում։
Ռոբերտ Լինքոլն
Էդվին Բուտը փրկել է Աբրահամ Լինքոլնի որդուն` Ռոբերտ Լինքոլնին, լուրջ վնասվածքից և անգամ` մահից ։ Դեպքը տեղի է ունեցել Ջերսի Սիթիի երկաթգծային հարթակում։ Դեպքի ճշգրիտ օրը հայտնի չէ, սակայն, առավել հնարավոր է, որ այն տեղի է ունեցել 1864 թվականի վերջին կամ 1865 թվականի սկզբին, Աբրահամ Լինքոլնի` Ջոն Բուտի սպանությունից կարճ ժամանակ առաջ։
Ռոբերտ Լինքոլնը հիշել է այս դեպքի մասին 1909 թվականի, Սենչըրի Մեգըզին թերթի խմբագիր Ռիչարդ Ուոսթոն Հիլդերին ուղղված իր նամակում.
Բուտը չգիտեր, թե հատկապես ում է փրկել, մինչև որ մի քանի ամիս անց նամակ է ստացել իր ընկերոջից` գնդապետ Ադամ Բադոյից, որը գեներալ Ուլիսես Ս. Գրանթի շտաբում սպա էր։ Նամակում Բադոն երախտագիտություն է հայտնել Բուտին հերոսական արարքի համար։ Այն փաստը, որ նա փրկել էր Աբրահամ Լինքոլնի որդու կյանքը, շատ է օգնել Էդվին Բուտին եղբոր կողմից Աբրահամ Լինքոլնին սպանելուց հետո։
Կատարման ձև
Էդվինի ոճը միանգամայն տարբերվել է իր հոր ոճից։ Այն ժամանակ, երբ Բուտ ավագն իր ժամանակակիցներ Էդմունդ Քինի ու Ուիլյամ Չարլզ Մաքրեդիի նման լարված ու ուռճացված է խաղացել` նախընտրելով այնպիսի կերպարներ, ինչպիսիք են Ռիչարդ Երրորդը, Էդվինն առավել բնական, հանգիստ ոճով է խաղացել` հակված լինելով Համլետի տիպի կերպարներ մարմնավորելուն։
Կերպարն արվեստում
Էդվին Բուտի կյանքին են նվիրված մի շարք ժամանակակից բեմադրություններ, որոնք ցուցադրվել են ինչպես էկրանին, այնպես էլ` թատրոնի բեմում։ Դրանցից ամենահայտնիներից մեկը 1955 թվականին նկարահանված «Խաղացողների արքայազնը» ֆիլմն է։ Այն պատմում է Բուտի կյանքի, այդ թվում և` նրա կրտսեր եղբոր կողմից Լինքոլնի սպանության մասին ։
«The Brothers BOOTH!» («Բուտ եղբայրները») Ու. Ստյուարտ Մաքդաուելի պիեսն է, որը կենտրոնացել է Բուտ երեք եղբայրների հարաբերությունների վրա։ Այն բազմիցս բեմադրվել է և ներկայացվել Դեյվիդ Ստրետեյրնի, Դեյվիդ Դյուկսի, Անջելա Գետալսի, Մերիեն Պլանկետի և Սթիվեն Լենգի մասնակցությամբ «Նյու Հարմոնի Փրոջեքթում», Գաթրի թատրոնում Մինեապոլիսում, ավելի ուշ` Նյու Յորքում, Գուտի կողմից հիմնադրված Դերասանի ակումբում, Բոստոնի Սեքընդ Սթեյջ թատրոնում։ Պիեսի առաջին լայնաֆորմատ մասնագիտական բեմադրությունը կայացել է 1992 թվականին, Ֆիլադելֆիայի արվարձան Բրիստոլի Բրիստոլ Ռիվըրսայդ թատրոնում  ։
Նույն` «The Brothers Booth» («Բուտ եղբայրներ») անվամբ պիեսը, որը նվիրված է եղել «1860-ական թվականների թատերական աշխարհին և առաջատար թատերական ընտանիքին», գրվել է Մարշել Բրեդլիի կողմից և բեմադրվել է 2004 թվականին, Նյու Յորքի «Փերի Սթրիթ» թատրոնում։
Օսթին Պենդլտոնի «Booth» («Բուտ») պիեսը, որը նվիրված է եղել Էդվին, Ջունիուս և Ջոն Ուիլքս եղբայրների պատանեկությանը, ինչպես նաև` նրանց հորը, ներկայացվել է Յորքի թատրոնում, Բուտ ավագի դերը խաղացել է Ֆրենկ Լանջելլան։ Նյու Յորք Թայմսի գրախոսականում պիեսն անվանվել է «հոգեբանական դրամա` 19-րդ դարի լեգենդար թատերական ընտանիքի մասին» ։ Պենդլտոնը վերամշակել է իր նախորդ` «Բուտը վերադառնում է» պիեսը, որը խաղացվել է Կոնեկտիկուտ նահանգի Նյու Հեյվենի «Լոնգ Ուորֆ» թատրոնում, 1991-1992 խաղաշրջանում։
Լուիջի Կրեատորեի «Error of the Moon» («Լուսնի սխալը») պիեսը բեմադրվել է Նյու Յորքի Ռոու թատրոնում 2010 թվականի օգոստոսի 13-հոկտեմբերի 10-ը։ Պիեսը հիմնված է եղել Բուտի կյանքի հորինված պատմությունների վրա և պատմում է Էդվինի ու Ջոնի անձնական, մասնագիտական ու քաղաքական մրցակցության մասին, որն էլ հանգեցրել է Լինքոլնի սպանությանը ։
Արտաշիրիմում
Փորձելով պարզել այն հարցը, թե արդյո՞ք 1865 թվականի ապրիլի 26-ին Էդվինի եղբայր Ջոնն իսկապես սպանվել է, թե փրկվել է ու դեռ երկար ժամանակ ապրել է հորինված անվան տակ, Էդվին Բուտի ժառանգներն իրավունք են ստացել նրա մարմնի արտաշիրմման համար` ԴՆԹ օրինակ վերցնելու նպատակով։ Նրանք նաև հույս ունեին ԴՆԹ նյութեր վերցնել Ջոն Ուիլքսին պատկանող բրածոներից, որոնք պահվում են Մերիլենդի Առողջության ու բժշկության ազգային թանգարանում ։
Ժառանգություն
Դերասանի ակումբը շարունակում է գոյություն ունենալ Մանհեթենի նույն շենքում։ Համլետի դերում Բուտի արձանը գտնվում է Գրամերսի պարկի կենտրոնում, 1916 թվականից զբոսայգու սեփականությունն է։ Այն կարելի է տեսնել զբոսայգու հարավային դարպասներից։
Բուտն իր ձայնի մի քանի ձայնագրություն է թողել մոմե գլանի վրա։ Դրանցից մեկը կարելի է լսել Naxos Records ստուդիայի «Great Historical Shakespeare Recordings and a Miscellany» աուդիոձայնագրության մեջ ։ Բուտի ձայնը դժվար լսելի է անխուսափելի խոտանի պատճառով, սակայն ձայնագրության ուսումնասիրությունից պարզ է դարձել, որ այն խորն է և բավականին ցածր։
Բուտի հիշատակը հարգել են նաև Բել Էյրում։ Դատարանի շենքի դիմաց կա շատրվան, որը նվիրված է նրա հիշատակին։ Փոստի շենքում կախված է նրա դիմանկարը։ Պահպանվել է նաև նրա ընտանեկան տունը` Տյուդոր Հոլլը, որը գնվել է Հարֆորդ շրջանի կողմից 2006 թվականին, այն թանգարան վերածելու նպատակով։
Կենտուկիում Մամոնտի քարանձավի ազգային այգու սրահներից մեկը կոչվում է «Բուտի ամֆիթատրոն», քանի որ Բուտն այնտեղ ներկայացումներ է կազմակերպել այցելուների համար։
Լեգենդ կա, ըստ որի Էդվին Բուտի ուրվականն այցելում է Ջորջիա նահանգի Կոլամբուսի Սփրինգերի օպերայի տունը։
Բուտի Բրոդվեյ թատրոնը եղել է առաջին և հնագույն բրոդվեյան թատրոնը, որը կոչվում է դերասանի անունով։
Սթիվեն Սոնդհայմի «Մարդասպանը» մյուզիքլում Էդվինը հիշատակվում է «Բուտի բալլադում». «Դու նախանձում էիր եղբորդ, Ջոն, նրա կոշիկը չափազանց լայն էր քեզ համար»։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Թատրոնի դերասաններ Կատեգորիա:Դերասաններ այբբենական կարգով
Հունաստանը Եվրատեսիլ երգի մրցույթում
Հունաստանը Եվրատեսիլ երգի մրցույթում հանդես է եկել 41 անգամ՝ առաջին անգամ ելույթ ունենալով 1974 թվականին և բաց թողնելով մրցույթը 6 անգամ (1975, 1982, 1984, 1986, 1999 և 2000 թվականներին)։ 2005 թվականին Կիևում նրան հաջողվել է մեկ անգամ հաղթել մրցույթում. հաղթանակը բերել է ծնունդով շվեդուհի Ելենա Պապարիզուն, որը կատարել է « My Number One » երգը։
Մրցույթի տեղական հեռարձակողը հունական հեռուստառադիոհեռարձակման կորպորացիան է, որը չի գործել 2013-2015 թվականներին (նրա տեղը զբաղեցրել է ՆԵՐԻՏ հեռուստառադիոընկերությունը) ։ Նա պատասխանատու է ընտրական մրցույթի կազմակերպման համար (ներքին ընտրություն կամ ազգային եզրափակիչ), Եվրատեսիլ երգի մրցույթի կիսաեզրափակիչների և եզրափակչի ցուցադրման համար ։
Հունաստանը 20-րդ դարում ընդամենը երկու անգամ ընդգրկվել է Եվրատեսիլի թոփ-5-ում՝ 1977 և 1992 թվականներին զբաղեցրել է 5-րդ տեղը։  21-րդ դարում, բացի 2005 թվականին տարած հաղթանակից, Հունաստանը երեք անգամ զբաղեցրել է երրորդ տեղը՝ 2001 (Antique Group), 2004 (Սակիս Ռուվաս) և 2008 թվականներին (Կալոմիրա)։
2014-2019 թվականներին Հունաստանը զբաղեցրել է թոփ-10-ից ցածր հորզոնականները՝ երկու անգամ չանցնելով մրցույթի եզրափակիչ փուլ (2016 և 2018)։ Հունաստանի վատագույն արդյունքը Եվրատեսիլ 2016 երգր մցրույթի կիսաեզրափակչում 16-րդ հորիզոնականն է (եզրափակիչներում Հունաստանը 2019 թվականին զբաղեցրել է 21-րդ տեղը)։ Բացասական միտումը հաջողվեց ընդհատել 2021 թվականին, երբ Ստեֆանիան եզրափակչում Հունաստանին բերեց 10-րդ տեղը։
Երկու անգամ մրցույթներին մասնակցել են Աննա Վիսսին (1980 և 2006) և Սակիս Ռուվասը (2004 և 2009), ընդորում Ռուվասը մրցույթը վարել է 2006 թվականին։
41 տարվա մասնակցության ընթացքում Հունաստանը եզրափակիչներում ստացել է 3061, իսկ կիսաեզրափակիչներում՝ 1578 միավոր։
Your Song
"Your Song" երգ, թողարկված բրիտանացի երգչուհի Ռիտա Օրայի կողմից։ Այն թողարկվել է թվային ներբեռնմամբ 2017 թվականի մայիսի 26-ին որպես նրա Phoenix (2018) ալբոմի առաջատար սինգլ ։ Երգը զբաղեցրել է յոթերորդ հորիզոնականը UK Singles Chart-ում, դառնալով Օրայի իներորդ սինգլը որը հասել է Մեծ Բրիտանիայի հիթ-շքերթի թոփ-10-ին։ Այն հասել է թոփ-12-ի 50 երկրներում, ներառյալ՝ Բելգիայում, Նիդերլանդներում, Գերմանիայում, Շվեյցարիայում, Ավստրալիայում և Նոր Զելանդիայում։
Ստեղծագործություն
"Your Song" երգը գրված է B-մինոր տոնայնությամ՝ րոպեում 118 հարված տեմպով։ Երգը ունի տոնայնություն նաև B♭m–G♭–D♭–G♭–D♭–A♭–B♭m մինորներով, իսկ Օրայի վոկալը հասնում է A♭3-ից մինչև D♭5 տոնայնության ։ Երգը պարունակում է իր մեջ չերևացող կրներգեր, որը կատարում է Էդ Շիրանը։
Տեսահոլովակ
Երգի տեսահոլովակը YouTube-ում տեղադրվել է պաշտոնական թողարկումից մեկ օր առաջ ։ 2017 թվականի հունիսի 22-ին, երգի պաշտոնական տեսահոլովակը թողարկվեց Ռիտա Օրայի ՅուԹյուբյան ալիքով։ Տեսահոլովակը նկարահանվել է Վանկուվերում, իսկ ռեժիսորը՝ Մայքլ Հաուսմանն է ։
Կենդանի կատարումներ
Օրան առաջին անգամ երգը կատարել է 2017 թվականի մայիսի 25-ին amfAR-ի ժամանակ՝ 2017 թվականի Կաննի կինոփառատոնի շրջանակներում ։ Նա նորից կատարեց երգը BBC ռադիոյի առաջին շաբաթվա վերջում Hull-ով մայիսի 28-ին ։ Հունիսի 23-ին, նա կատարեց այդ երգը առաջին անգամ կատարեց հեռուստաալիքային կատարմամբ The One Show-ում BBC One-ով ։ Օրան կատարեց երգը ֆրանսիական հեռուստաշոուի ժամանակ, մեկ շաբաթ անց հունիսի 30-ին Quotidien-ով ։ Հուլիսի 18-ին, Օրան կատարեց երգը The Tonight Show Starring Jimmy Fallon-ի ժամանակ ։ Նա կատարեց երգը նաև 2017 Teen Choice Awards-ի ժամանակ, Օգոստոսի 13-ին։ Նա նորից կատարեց երգը The Ellen DeGeneres Show-ի ժամանակ 2017 թվականի հոկտեմբերի 3-ին։ Օրան խառը կատարմամբ երգեց "Anywhere"-ը և "Your Song" երգերը 2017 MTV Europe Music Awards-ի ժամանակ նոյեմբերի 12-ին ։ Նա նմանատիպ խառը կատարում կատարեց 2017 Bambi Awards-ի ժամանակ՝ նոյեմբերի 16-ին ։ 2018 թվականի ապրիլի 12-ին, Օրան կատարեց երգը խառնած "Anywhere" և "For You" երգերի հետ՝ որպես դուետ (Լիամ Փեյնիի հետ) Գերմանիայի Echo Music Prize-ում ։
Ծանոթագրություններ
Կատեգորիա:2017 երգեր
Դվորյանկա (գյուղ, Դոմանյովկայի շրջան)
Դվորյանկա (Дворянка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Դվորյանկա գյուղում բնակվում էր 31 մարդ։ Բնակավայրը զբաղեցնում է 0,325 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր
Ալեքսանդր Կինշչակ
Ալեքսանդր Կինշչակ (Александр Александрович Кинщак, ), ռուսական դիվանագետ։ Արտակարգ և լիազոր դեսպան։
Կենսագրություն
1988 թվականին ավարտել է Մոսկվայի միջազգային հարաբերությունների պետական ինստիտուտը։ Տիրապետում է արաբերեն և անգլերեն լեզուներին։
1988 թվականից սկսել է զբաղվել դիվանագիտական գործունեությամբ։ Տարբեր պաշտոններ է զբաղեցրել ԱԳՆ կենտրոնական ապարատում և արտերկրում։
2002-2004 թվականներին՝ Իրաքում Ռուսաստանի Դաշնության դեսպանության դեսպանորդ խորհրդական։
2006 թվականի հուլիսից՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2008 թվականի հունվարի 28-ից-2013 թվականի մարտի 4-ը՝ Քուվեյթի Պետությունում Ռուսաստանի Դաշնության արտակարգ և լիազոր դեսպան ։
2014 թվականի դեկտեմբերի 22-ից-2018 թվականի հոկտեմբերի 29-ը՝ Սիրիայի Արաբական Հանրապետությունում Ռուսաստանի Դաշնության արտակարգ և լիազոր դեսպան ։
Ամուսնացած է։ Ունի որդի և դուստր։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Պատվո շքանշանի ասպետներ (Ռուսաստան)
Ալպիական մանուշակ (այլ կիրառումներ)
Այլպիական մանուշակը կարող է վերաբերվել՝
Թոնի Դանցա
Թոնի Դանցա (Tony Danza; ), ամերիկացի բռնցքամարտիկ և թատրոնի դերասան, հեռուստահաղորդավար, հայտնի է դարձել «Տաքսի» և «Ո՞վ է այստեղ գլխավորը» հեռուստասերիալների շնորհիվ։ Դանցան «Էմմի», «Ոսկե գլոբուս» և «Ոսկե ազնվամորի» մրցանակների անվանակիր է։
Անձնական կյանք
Մինչև «Տաքսի» սիթքոմում նկարահանվելը Դանցան եղել է Նյու Յորքում բռնցքամարտի դահլիճի ղեկավար։ 1986 թվականին ամուսնացել է Թրեյսի Ռոբինսոնի հետ։ 2006 թվականից նրանք առանձին են ապրել, իսկ 2011 թվականի մարտի 11-ից պաշտոնապես բաժանվել են ։ Դանցան և իր որդի Մարկը հրապարակել են Don’t Fill Up on the Antipasto: Tony Danza’s Father-Son Cookbook խոհարարական գիրքը ։ Դանցան նաև ԱՄՆ֊ի հանրապետական կուսակցության անդամ է ։
Գործունեություն
Դանցան հայտնի է դարձել Տաքսի սիթքոմի (1978-1983, բռնցքամարտիկ և տաքսիստ Թոնի Բանտի դերում) և «Ո՞վ է այստեղ գլխավորը» (1984-1992, տնտեսուհի Թոնի Միչելլի) ֆիլմի շնորհիվ։ Այս աշխատանքի համար ստացել է «Ոսկե գլոբուս» մրցանակի չորս անվանակարգ։
Նա նաև խաղացել է «Հադսոն֊սթրիթ» (1995-1996) և «Թոնի Դանցայի շոուն» (1997) կատակերգական սերիալներում։ 2000-2002 թվականներին մասնակցել է «Ընտանեկան իրավունքներ» իրավաբանական սերիալի նկարահանումներին։
Նկարահանվել է «Մրցարշավ «Թնդանոթային միջուկ» 2» (1984), «Հրեշտակները դաշտի եզրին» (1994), «12 զայրացած տղամարդ» (1997), «Բախում» (2004) և այլ ֆիլմերում։
1999 թվականին «Պրակտիկա» սերիալում մասնակցելու համար ստացել է Էմմի մրցանակ՝ որպես դրամատիկական հեռուստասերիալում լավագույն հրավիրված դերասան։ Նրա կարիերայի առաջին ֆիլմը եղել է «Հոլիվուդյան զինվորներ» կինոժապավենը։ 2002 թվականին թողարկել է իր առաջին երաժշտական ալբոմը՝ «Տունը, որտեղ ես ապրում եմ» ։ Նույն թվականին եղել է Միսս Ամերիկա շոուի հաղորդավար։
Հայտնի է նաև որպես «Թոնի Դանցայի շոուի» հաղորդավար։ Շոուն ցուցադրվել է 2004-2006 թվականներին՝ ամեն աշխատանքային առավոտ։ 2005 թվականի մայիսի հինգին Դանցան և իր հյուրը՝ NASCAR մրցարշավորդ Ռաստի Ուոլլեսը, մասնակցել են կարտինգի։ Նրա մրցարշավի ավտոմեքենան հարվածել է Բոլիդ Ուոլլեսին, ինչի հետևանքով ավտոմեքենաները շրջվել են։ Դանցան ստացել է ուղեղի ցնցում ։ Նույն թվականի հոկտեմբերի 20-ին նա մարտահրավեր է նետել IndyCar Series֊ի մրցարշավորդ Դանիկա Պատրիկին։ Մրցարշավի ժամանակ նրա ավտոմեքենայի արգելակները դադարել են աշխատել, և մեքենան հարվածել է պատին։ Դանցան այդ անգամ չի տուժել։ Վերջին անգամ նրա թոք֊շոուն թողարկվել է 2006 թվականի սեպտեմբերի 15-ին ։
2006 թվականի դեկտեմբերի 19-ից մինչև 2007 թվականի մարտի 11-ը Բրոդվեյում և 2007 թվականի օգոստոսի 13-ից մինչև 2008 թվականի փետրվարի 9-ը Լաս Վեգասում խաղացել է Մաքս Բյալիստոկի բեմադրությունում՝ Մել Բրուքսի «Պրոդյուսերները» մյուզիքլում։ Գլխավոր աստղն է եղել է «Սովորեք․ Թոնի Դանցա» ռեալիթի-շոուում, որի նկարահանումները տեղի են ունեցել 2009-2010 թվականներին Ֆիլադելֆիայում։ Դենցան կատարել է 10-րդ դասարանի անգլերենի ուսուցչի դերը ։ Ծրագրի պրեմիերան տեղի է ունեցել 2010 թվականի հոկտեմբերի մեկին, սակայն յոթ էպիզոդից հետո հեռարձակումը ցածր վարկանիշի պատճառով դադարեցվել է ։
Ծանոթագրություններ
<references group="" responsive="1">
Արտաքին հղումներ
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի բռնցքամարտիկներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:1950 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի կինոռեժիսորներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժիշտներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի դերասաններ Կատեգորիա:Կեղծանուններ Կատեգորիա:Ամերիկացի կինոդերասաններ Կատեգորիա:Բռնցքամարտիկներ այբբենական կարգով Կատեգորիա:«Էմմի» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ
Տումանովո (գյուղ, Վյազեմսկի շրջան)
Տումանովո (Туманово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1205 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Ջամալի
Ջամալի (իրական անուն՝ Մկրտիչ Հովհաննեսի Տալյան, 1848, Ալեքսանդրապոլ - 1922, Թիֆլիս, թաղված է Խոջիվանքի գերեզմանատանը), հայ աշուղ։
Կենսագրություն
Լինելով ժամանակի առաջադեմ մարդկանցից մեկը՝ Ջամալի հետևել է հասարակական-քաղաքական իրադարձություններին, մեծ կարևորություն տվել ուսման ու գիտության տարածմանը։ Ջամալի խարազանել է ագահությունը, սուտն ու կեղծիքը, քծնանքն ու նենգությունը։ Նրա խրատական, բարոյախոսական երգերը համեմված են ժողովրդական բառ ու բանով, թևավոր խոսքերով։
Ջամալին թողել է նաև անտիպ երգեր։
Կատեգորիա:Հայ աշուղներ Կատեգորիա:Բեմական կեղծանուններ
Արյունաստեղծ համակարգի հիվանդություններ
Արյունաստեղծ համակարգի հիվանդություններ, հիվանդությունների տեսակ, որոնք կապված են արյունաստեղծ համակարգի գործունեության խաթարումների հետ։ Արյունաստեղծ համակարգի հիվանդությունները խիստ բազմազան են։ Դրանք կարելի է բաժանել 3 հիմնական խմբի սակավարյունություններ, հեմոբլաստոզներ (լեյկոզներ և որոշ այլ ձևեր) և արյունահոսական նախատրամադրվածություններ։ Նշված հիվանդությունների պատճառները կարող են լինել ինչպես ժառանգական, այնպես էլ ձեռքբերովի՝ կապված ներքին կամ արտաքին գործոնների հետ։ Այսպիսի բաժանումը պայմանական է, քանի որ արտաքին ազդակները մարդու օրգանիզմում կարող են ի հայտ բերել որոշ ժառանգական թերություններ։
Օրինակ՝ սալիցիլաթթվի (ասպիրինի) ընդունումից թրոմբոցիտների ժառանգական թերություն (կպչելիության պակասություն) ունեցող մարդկանց մոտ կարող է առաջանալ ուժեղ արյունահոսություն։ Իսկ եթե հիվանդը ասպիրին չընդունի, այդ թերությունը կարող է ի հայտ չգալ։ Որոշ դեղանյութերի (սուլֆանիլամիդներ, հակաբիոտիկներ) առանց հսկողության, անկանոն ընդունումը կարող է այնպես ճնշել ոսկրածուծի արյունաստեղծ ֆունկցիան, որ արյունաստեղծ օրգաններն ի վիճակի չլինեն լրացնել քայքայված ձևավոր տարրերի տոկոսը։ Ժառանգական թերությունների մեջ բացահայտվել են հեմոգլոբինի երկաթ պարունակող խմբի (հեմի) առաջացման, արյան մակարդելիության համակարգի խանգարումներ։ Արյունաստեղծ համակարգի որոշ հիվանդությունների պատճառներն առայսօր ամբողջությամբ պարզաբանված չեն։
Կատեգորիա:Արյան հիվանդություններ
Արիստոկրատիա
Արիստոկրատիա (` ριστεύς - ազնվական ծագում, ազնվական և κράτος - զորություն, պետություն), պետական կառավարման համակարգ, որտեղ իշխանությունը պատկանում է մի խումբ մարդկանց, որոնք համարվում են բարձրագույն խավի ներկայացուցիչներ` ազնվականներ ։ Ազնվականներ համարվում են բարձր դասի ներկայացուցիչները։
Ազնվականության և օլիգարխիայի հիմնական տարբերությունը այն է, որ ազնվականության դեպքում առաջնորդը անում է այն ինչ բխում է երկրի շահերից, իսկ օլիգարխիայի դեպքում առաջնորդը առաջնորդվում է իր կամ իր շրջապատի շահերից ելնելով։
Ծանոթագրություններ
Կատեգորիա:Քաղաքական համակարգեր Կատեգորիա:Պետական կառուցվածքներ Կատեգորիա:Օլիգարխիա Կատեգորիա:Հասարակական դասեր Կատեգորիա:Սոցիալական դասակարգեր Կատեգորիա:Հասարակության դասեր Կատեգորիա:Հասարակության շերտավորում Կատեգորիա:Բարձր հասարակություն
Կոսմոպոլիտներ (կենսաբանություն)
Կոսմոպոլիտներ (κοσμοπολίτης՝ կոսմոպոլիտ), բույսերի կամ կենդանիների տեսակներ, ցեղեր, ընտանիքներ, երբեմն ավելի խոշոր խմբեր, որոնք տարածված են ամբողջ երկրագնդում։ Իրականում, հավանաբար, գոյություն չունեն բույսերի և կենդանիների խիստ կոսմոպոլիտ տեսակներ։ Կոսմոպոլիտներ են հացազգիների ընտանիքը, ճնճղուկազգիների կարգը։ Կոսմոպոլիտները էնդեմների հակառակն են։
Կոսմոպոլիտ տեսակներ են նաև մարդը, կատուները, Parmelia sulcata քարաքոսը և Mytilus ցեղի փափկամարմինները ։ Կոսմոպոլիտիզմը պայմանավորված է շրջակա միջավայրի հանդեպ ունեցած բարձր տոլերանտությամբ կամ էվոլյուցիայի տեմպերի համեմատ տեսակի տարածման բարձր արագությամբ ։
Ծանոթագրություններ
Կատեգորիա:Կենսաաշխարհագրություն
Ակե
Ակե, գրաբար՝ Ակէ, գավառ Մեծ Հայքի Վասպուրական նահանգում։ VI դարից մեծանում է Ակեի դերը հայոց պատմության մեջ։ Ակե նախարարություն էր, եկեղեցական թեմ և ուներ իր եպիսկոպոսությունը, որը, ըստ Ուխտանես պատմիչի, հաստատել է Գրիգոր Լուսավորիչը։
Կատեգորիա:Վասպուրականի գավառներ
Դեմիրչի (Արղանա-Մադենի գավառ)
Դեմիրչի, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
ՀՀ տեղեկատվական տեխնոլոգիաներ
Տեղեկատվական տեխնոլոգիաներ, տեղեկատվական տեխնոլոգիաների (ՏՏ) ծառայությունների և ծրագրային ապահովման ոլորտը Հայաստանի Հանրապետությունում ամենահաջողակ և արագ զարգացող ճյուղերից է, որի մասնաբաժինը ՀՆԱ-ում (2010 թվականին՝ 1,7 %) համեմատելի է այնպիսի երկրների հետ, ինչպիսիք են Գերմանիան և Հնդկաստանը։
Հայաստանի Հանրապետության տեխնոլոգիական ոլորտի զարգացումն անցել է 2 հիմնական փուլերով՝ խորհրդային և հետխորհրդային։ Խորհրդային շրջանում հանրապետությունը ԽՍՀՄ ինֆորմատիկայի և էլեկտրոնիկայի ոլորտների առաջատար գիտահետազոտական և արդյունաբերական կենտրոններից էր։ Կիսահաղորդիչներ արտադրող մի շարք ձեռնարկություններ գործում էին ԽՍՀՄ կառավարության խոշոր ու միջին պատվերներով, որոնք ուղղված էին հիմնականում արդյունաբերությանյան և պաշտպանության ոլորտների ապահովմանը։
Հիմնական ցուցանիշներ
2008-2013 թվականներին ՏՏ ոլորտի տարեկան աճը կազմել է շուրջ 22% ։
2010 թվականին Հայաստանի Հանրապետությունում գործում էին մոտ 196 ՏՏ ընկերություններ (5200 աշխատող), որոնցից 74-ը՝ օտարերկրյա։ Ոլորտի ընդհանուր հասույթը 2010 թվականին կազմել է շուրջ 148,8 միլիոն դոլար։ Ընկերությունների շուրջ 55 %-ի արտադրանքն ու ծառայություններն արտահանվում են ավելի քան 20 երկիր։ 2010 թվականին ՏՏ-ի արտահանման ծավալները կազմել են շուրջ 91,1 միլիոն դոլար, որի շուրջ 49 %-ը բաժին է ընկնում ԱՄՆ-ին և Կանադային, 24 %-ը՝ Եվրամիության երկրներին, 16 %-ը՝ ԱՊՀ երկրներին (հիմնականում Ռուսաստանին)։
2014 թվականին Հայաստանում գործել է արդեն շուրջ 400 ՏՏ ընկերություն, որոնց ընդհանուր հասույթը կազմել է մոտ 475 միլիոն ԱՄՆ դոլար։ Ցուցանիշը կազմում է պետության ՀՆԱ շուրջ 5%-ը ու արտահանման շուրջ մեկ երրորդը։ 2010 թվականին ՏՏ-ն կազմում էր ՀՆԱ մոտ 1.7%-ը ։
Ըստ պաշտոնական կանխատեսումների՝ 2019 թվականին ոլորտի տարեկան եկամուտը կանցնի 1 միլիարդ ԱՄՆ դոլարը ։
Ոլորտի մասնագետները
2014 թվականին ՏՏ ոլորտում զբաղված մասնագետների թիվը կրկնապատկվել է 2010 թվականի ցուցանիշների հետ համեմատ՝ հասնելով շուրջ 11 600-ի ։
2014 թվականին ոլորտում եղել է շուրջ 2000 մասնագետի թափուր աշխատատեղ ։
Համակարգիչների նախագծումներ
Համակարգիչների և հարակից սարքավորումների նախագծման ու արտադրման նպատակով 1956 թվականին ստեղծվել է Երևանի մաթեմատիկական մեքենաների (ԵՄՄ) Գիտահետազոտական ինստիտուտին։ Արդեն 1959 թվականին ինստիտուտը նախագծել է վակումային սարքերով աշխատող 1-ին սերնդի «Արագած», 1961 թվականին՝ կիսահաղորդիչ տարրերով աշխատող 2-րդ սերնդի «Հրազդան» համակարգիչները։ 1960-ական թվականների սկզբիև ինստիտուտն սկսել է նախագծել հզոր Էլեկտրոնային Հաշվիչ Մեքենաներ, ավտոմատ հսկիչ համակարգեր, ինչպես նաև օպերացիոն համակարգեր, ցանցային և կիրառական այլ ծրագրեր։ Երևանի մաթեմատիկական մեքենաների Գիտահետազոտական ինստիտուտն ԽՍՀՄ առաջատար մասնագիտացված հաստատությունն էր, որը մշակել է «Նաիրի» միկրոծրագրային համակարգչային համակարգը։ Վերջինս ստացել է ավելի քան 40 արտոնագիր և ներկայացվել միջազգային 20 ցուցահանդեսում։ Սեփական արտադրամասերում ինստիտուտը նախագծել և արտադրել է բազմաթիվ համակարգիչներ, որոնց մի մասը համատեղելի էր «Digital Equipment» ընկերության PDP և IBM հզոր համակարգիչների հետ։ Ինստիտուտի մշակած ES շարքի համակարգչային համակարգերը լայնորեն կիրառվել են երկրի գիտության և արդյունաբերության տարբեր ոլորտներում։ Ինստիտուտի կարևորագույն նվաճումներից էր նաև հեռահաղորդակցման համակարգի ստեղծումը, որը նախատեսված էր դեպի Լուսին թռիչքի համար։
Ինստիտուտում 1980-ական թվականներին աշխատել է շուրջ 10 հազար մարդ։
Էլեկտրոնային և կիսահաղորդային սարքեր
Երկրում ստեղծվել են նաև էլեկտրոնային ու կիսահաղորդչային սարքերի արտադրությամբ և գիտահետազոտական աշխատանքներով զբաղվող մի շարք արտադրական ձեռնարկություններ։ «Տրանզիստոր» կիսահաղորդիչների գիտաարտադրական գործարանը (1958) տրանզիստորների և ուժեղացուցիչ դիողների արտադրության առաջատարն էր ԽՍՀՄ-ում։ 1964-1965 թվականին Աբովյան քաղաքում հիմնադրվել են ռադիոէլեկտրոնային բաղադրիչներ արտադրող «Սիրիուս» և դիողներ ու ինտեգրալ հիբրիդային միկրոսխեմաներ արտադրող «Պոզիստոր» միկրոէլեկտրոնիկայի գործարանները։ Միկրոէլեկտրոնիկայի գիտահետազոտական տեխնոլոգիաների ինստիտուտը (1966) մշակել է միկրոէլեկտրոնային սխեմաներ, չափման ավտոմատ ու էլեկտրոնային այլ բարդ սարքեր։ 1978 թվականին ստեղծված Երևանի կապի գիտահետազոտական ինստիտուտն սիլիկոնային բարակ թաղանթի տեխնոլոգիայի հիման վրա արտադրել է ինտեգրալ սխեմաներ և այլն։ 1986 թվականին կառուցվել է Աշտարակի կիսահաղորդիչների և էլեկտրոնիկայի արտադրության գործարանը (կիսահաղորդչային թիթեղներ, միկրոսխեմային հարթակներ, արևային մարտկոցներ և էլեկտրոնային այլ սարքեր)։ Ինտեգրալ միկրոսխեմաների և էլեկտրոնիկայի «Մարս» գործարանը (հիմնադրվել է՝ 1988) ստեղծվել էր տպատախտակներ ու ինտեգրալ միկրոսխեմաներ արտադրելու համար։
1980-ական թվականների վերջին խորհրդային տնտեսության ազատականացումից հետո ստեղծվել են նոր ընկերություններ, որոնք տրամադրել են համակարգերի ինտեգրման ծառայություններ և կատարել ծրագրակազմերի մշակման հատուկ պատվերներ։ Այդ շրջանում ընկերությունները մասնագիտացել են հիմնականում տեղական շուկայի համար հաշվապահ, և ֆինանս, ծրագրային փաթեթների մշակման համակարգչային սարքերի համալրման ու վաճառքի, արտաքին պատվերների կատարման (աուտսորսինգային ծառայություններ) ուղղությամբ։ Հայկական առաջին ՏՏ մասնավոր ընկերությունը՝ «Հայկական ծրագրերը», ստեղծվել է 1987 թվականին։
1990 թվականին հանրապետությունում գործել են 40 խոշոր գիտահետազոտական տեխնոլոգիաների ինստիտուտներ և արտադրական միավորումներ։ Հայաստանն այդ ժամանակ նույնպես պահպանել է իր առաջատար դիրքը էլեկտրոնիկայի և տեղեկատվական տեխնոլոգիաների ոլորտում։
ԽՍՀՄ-ի փլուզումով արմատապես փոխվել է Հայաստանի ՏՏ ոլորտի ուղղվածությունը. խոշոր ռազմական պատվերներից անցում է կատարվել շուկայի պահանջարկը բավարարող ծրագրային լուծումների և ծառայությունների։ Աստիճանաբար կազմավորվել են նոր ընկերություններ, ստեղծվել ՏՏ նոր ձեռնարկություններ։
1990-ական թվականներին Երևանում մասնաճյուղեր են հիմևադրել ծրագրավորման ԱՄՆ-ի մի շարք ընկերություններ, այդ թվում՝ Boomerang Software (ինտերնետային կիրառվող ծրագրեր), Credence Systems (կիսահաղորդիչների նախագծման և թեստավորման լուծումներ), Cylink (ցանցային անվտանգության արտադրանք) և VPN (վիրտուալ մասնավոր ցանցի լուծումներ), Epygi Technologies (IP PBX կայաններ), HPL Technologies (եկամտաբերության կառավարման ծրագիր և թեստավորման միկրոսխեմաների լուծումներ), Virage Logic (ներկառուցված բարդ հիշողություն) և այլն։ ՏՏ ոլորտի կայացմանը մեծապես նպաստել է սփյուռքահայությունը։ Նրանց շնորհիվ Հայաստանի Հանրապետությունում հիմնվել են արտասահմայան բազմաթիվ ընկերություններ և մասնաճյուղեր։